APSTIPRINU

PIKC Nacionālās Mākslu vidusskolas

Iepirkuma komisijas priekšsēdētājs

Vilnis Ermansons

2017. gada 17. oktobrī.

IEPIRKUMA NOLIKUMS

Mūzikas instrumentu piegāde PIKC Nacionālajai Mākslu vidusskolai

iepirkuma identifikācijas Nr. NMV 2017/14

Pasūtītājs

PIKC Nacionālā Mākslu vidusskola (turpmāk – NMV)

reģistrācijas Nr. 90010937516

Hāmaņa iela 2A, Rīga, LV-1007

Valsts Kase. Konts LV02TREL222053301400B Kods TRELLV22

+37167601783

info@nmv.lv

www.nmv.lv

Kontaktpersonas:

Par iepirkuma nolikumu

Raimo Lielbriedis

+371 29217132

raimo.lielbriedis@nmv.lv

Par iepirkuma tehnisko specifikāciju

Andris Taranda

+371 28180255

andris.taranda@nmv.lv

Iepirkumu organizē NMV Iepirkumu komisija Atklāta konkursa kārtībā

1. Iepirkuma priekšmets

1.2. Iepirkuma priekšmets ir mūzikas instrumentu piegāde NMV vajadzībām atbilstoši Tehniskajai specifikācijai (2.pielikums). Iepirkums tiek dalīts 3 daļās, katra daļa tiks vērtēta atsevišķi.

1. daļa – kabineta flīģelis

2. daļa - stīgu instrumenti

3. daļa - pūšamie instrumenti

1.3. Paredzamais līguma izpildes termiņš – pēc atsevišķas vienošanās. Piegādes termiņš tiek saskaņots slēdzot preču piegādes līgumu.

1.4. Komisija par uzvarētāju atzīs pretendentu, kura kvalifikācija un piedāvājums atbilst nolikumā norādītajām prasībām, un kura piedāvājums būs saimnieciski visizdevīgākais. Ar iepirkuma procedūras uzvarētāju NMV slēgs preču piegādes līgumu.

1.5. Līguma izpildes vieta: NMV, Rīgā, Kalnciema iela 10, k-2.

1.6. Pirms līguma noslēgšanas ar uzverējušo Pretendentu NMV iepirkumu komisija patur tiesības izslēgt no iepirkuma daļas atsevišķas vienības, vai samazināt instrumentu skaitu, atkarībā no līguma slēgšanas brīdī pieejamā finansējuma. Iepirkumu komisija nepievienos iepirkumu sarakstam jaunas vienības, kas nav minētas tehniskajā specifikācijā.

2. Piedāvājumu iesniegšana

Piedāvājumus jāiesniedz personīgi vai jānosūta pa pastu slēgtā, aizzīmogotā aploksnē ar norādi:

Mūzikas instrumentu piegāde Nacionālajai Mākslu vidusskolai

Adrese: Hāmaņa iela 2a, Rīga, LV-1007, Latvija.

Pretendenta nosaukums un adrese, tālrunis, e-pasts

Ar atzīmi: Atvērt tikai iepirkuma komisijas klātbūtnē.

Neatvērt līdz 2017.gada 10. novembrim plkst.10:00.

3. Piedāvājuma iesniegšanas vieta un termiņš

3.1. Piedāvājumi jāiesniedz līdz 2017. gada 10. novembrim plkst. 10:00, NMV, Hāmaņa ielā 2a, Rīgā, skolas kancelejā, pretendentam ierodoties personīgi vai sūtot pa pastu. Sūtot pieteikumu pa pastu pretendents uzņemas atbildību par pasta sūtījuma savlaicīgu piegādi.

3.2. Iesniedzot pieteikumu, tiek reģistrēts tā iesniegšanas datums un laiks. Reģistrācijas lapu pievieno Piedāvājumu atvēršanas protokolam.

4. Piedāvājumu atvēršana

4.1. Piedāvājumi tiks atvērti 2017. gada 10. novembrim, plkst. 10:00, NMV, Hāmaņa ielā 2a, Rīgā, slēgtā sanāksmē.

4.2. Pirms piedāvājumu atvēršanas katrs iepirkuma komisijas loceklis paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti konkrēta pretendenta izvēlē vai darbībā. Ja šāds apliecinājums nav parakstīts, komisijas loceklis nedrīkst piedalīties turpmākajā komisijas darbā.

4.3. Piedāvājumu atvēršanu veic to iesniegšanas secībā. Iepirkuma komisija nosauc pretendentu, piedāvājuma iesniegšanas datumu, laiku, piedāvāto cenu, un citas ziņas, kas raksturo pretendentu. Piedāvājumu atvēršana tiek protokolēta.

4.4. Kad visi iepirkuma procedūras Nolikumā noteiktajā termiņā iesniegtie piedāvājumi atvērti, piedāvājumu atvēršanas sanāksmi slēdz.

4.5. Pēc pretendenta pieprasījuma, trīs darba dienu laikā pēc piedāvājumu atvēršanas sanāksmes, iepirkuma komisija izsniedz pretendentam šīs sanāksmes protokola kopiju.

5. Prasības pretendentam dalībai iepirkuma procedūrā

5.1. Visi pretendenti piedalās iepirkuma procedūrā uz vienādu noteikumu un vienlīdzības pamata, kā arī balstoties uz atklātības, brīvas konkurences, samērīguma un savstarpējas atzīšanas principiem.

5.2. Pasūtītājs izslēdz Pretendentu no dalības iepirkumā ja tiek konstatēti Publisko iepirkumu likumā paredzētie izslēgšanas apstākļi.

5.3. Iespējamo izslēgšanas apstākļu esamību pasūtītājs pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.

5.4. Pretendentam jābūt reģistrētam LR Uzņēmuma reģistrā.

5.5. Pretendentam ir pieredze līdzīga veida preču piegādē iepriekšējo 2 gadu laikā.

6. Prasības pretendentu piedāvājuma noformējumam un iesniegšanas kārtībai

6.1. Piedāvājums sastāv no šādām daļām:

1. pretendenta atlases dokumenti

2. tehniskais piedāvājums

3. finanšu piedāvājums

6.2. Visi ar pretendenta atlasi un tehnisko piedāvājumu saistītie dokumenti jāiesniedz datordrukā, latviešu valodā ar satura rādītāju. Dokumenti jānoformē saskaņā ar Latvijas republikā spēkā esošo kārtību. Lapām jābūt numurētām un caurauklotām.

6.3. Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

6.4. Pēc piedāvājumu iesniegšanas termiņa beigām pretendents nav tiesīgs savu piedāvājumu grozīt.

7. Pretendenta atlases dokumenti

7.1. Pretendenta pieteikums iepirkuma procedūrai (1. pielikums).

Pieteikumu paraksta pretendentu pārstāvēt tiesīgā persona (atbilstoši ierakstiem komercreģistrā) vai tā pilnvarotas personas, pievienojot attiecīgu pilnvaru. Ja piedāvājumu kā pretendents iesniedz personu apvienība, tad pieteikumu paraksta visas personas, kas iekļautas apvienībā, un pieteikumā norāda personu, kura pārstāv personu apvienību iepirkuma procedūrā, kā arī norāda katras personas atbildības apjomu.

7.2. Uzņēmuma vadītāja apliecināta LR Uzņēmumu reģistra/Komercreģistra izdotas reģistrācijas apliecības kopija.

7.3. Pretendenta sagatavots saraksts, kas apliecina Pretendenta pieredzi līdzīgu preču piegādē.

7.4. Pasūtītājs ir tiesīgs iegūt visu Publiskajās datubāzēs pieejamo informāciju par pretendentu neprasot pretendenta atļauju.

7.5. Pasūtītājs izslēdz Pretendentu no turpmākās dalības iepirkumā, kā arī neizskata pretendenta piedāvājumu, ja pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

8. Tehniskais un finanšu piedāvājums

8.1. Tehnisko piedāvājumu pretendents sagatavo saskaņā ar Tehniskās specifikācijas formu (2. pielikums).

8.2. Finanšu piedāvājumu pretendents sagatavo saskaņā ar Finanšu piedāvājuma formu (3. pielikums).

8.3. Finanšu piedāvājumā jānorāda:

piedāvātā cena par vienību EUR bez PVN

piedāvājuma kopējā cena EUR bez PVN un ar PVN.

8.4. Tehniskajā piedavājumā jānorāda:

detalizēts preces apraksts

preču piegādes termiņi

piedāvātie apkopes pakalpojumi

8.5. Cenā jābūt iekļautām visām izmaksām, kas saistītas ar piegādēm vai pakalpojumu sniegšanu.

8.6. Pretendents var iesniegt tikai 1 finanšu piedāvājuma variantu par tehniskā specifikācijā norādīto iepirkuma priekšmetu pilnā apjomā.

8.7. Piedāvājumam jābūt spēkā 30 kalendārās dienas no piedāvājumu iesniegšanas termiņa beigām.

9. Pretendentu atlase, piedāvājumu atbilstības pārbaude un piedāvājumu vērtēšana

9.1. Pretendentu atlasi, tehnisko piedāvājumu atbilstības pārbaudi un finanšu piedāvājumu vērtēšanu Iepirkuma komisija veic slēgtā sanāksmē.

9.2. Iepirkuma komisija ir tiesīga prasīt pretendentiem sniegt papildus paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei un tehnisko piedāvājumu atbilstības pārbaudei.

9.3. Saimnieciski izdevīgākais piedāvājums tiks noteikts ņemot vērā piedāvāto cenu, piegādes laiku, atbilstību tehniskajai specifikācijai un piedāvātos garantijas un pēcgarantijas apkopes pakalpojumus.

10. Aritmētisko kļūdu labošana un nepamatoti lēts piedāvājums

10.1. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija 3 darba dienu laikā paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

10.2. Piedāvājumu vērtēšanas laikā iepirkuma komisija pārbauda, vai piedāvājums nav nepamatoti lēts. Ja pastāv iespēja, ka Pretendenta iesniegtais piedāvājums ir nepamatoti lēts, iepirkuma komisija pirms šā pretendenta iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem. Ja piedāvājums ir ar nepamatoti zemu cenu kādā no pozīcijām, komisijai ir tiesības uzskatīt, ka viss piedāvājums ir nepamatoti lēts.

11. Iepirkuma procedūras izbeigšana vai pārtraukšana

Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums. Iepirkuma procedūru var pārtraukt jebkurā no iepirkuma procedūras norises posmiem no procedūras izsludināšanas brīža līdz līguma noslēgšanas brīdim.

12. Informācija par līgumu un tā noslēgšanu

12.1. Pamatojoties uz iepirkuma komisijas lēmumu, Pasūtītājs nosūta pretendentam kura piedāvājums atzīts par uzvarētāju, uzaicinājumu noslēgt līgumu, ievārojot PIL noteikto nogaidīšanas laiku.

12.2. Ne vēlāk kā piecas darbdienas pēc tam, kad noslēgts līgums, pasūtītājs, izmantojot Iepirkumu uzraudzības biroja mājaslapā internetā pieejamos elektroniskos līdzekļus minēto paziņojumu sagatavošanai un iesniegšanai, publicē informatīvu paziņojumu par noslēgto līgumu.

12.3. Ja izraudzītais pretendents atsakās slēgt līgumu, Pasūtītājs var pieņemt lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu kurš piedāvājis zemāko cenu, bet tas atsakās līgumu slēgt, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

13. Citi noteikumi

13.1. Visi izdevumi, kas saistīti ar iepirkuma procedūras piedāvājuma sagatavošanu un iesniegšanu, jāsedz pretendentam.

13.2. Papildu informāciju iepirkuma komisija ievietos Nacionālās Mākslu vidusskolas mājas lapā internetā: nmv.lv sadaļā *Iepirkumi*.

13.3. Nolikums sastāv no nolikuma teksta un 4 pielikumiem, kas ir šī Nolikuma neatņemamas sastāvdaļas:

Pielikums Nr. 1 – Pretendenta pieteikums iepirkuma procedūrai.

Pielikums Nr. 2 – Tehniskā specifikācija.

Pielikums Nr. 3 – Finanšu piedāvājuma forma.

Pielikums Nr. 4 – Iepirkuma līguma forma.

**Pielikums Nr.1**

Mūzikas instrumentu piegāde Nacionālajai Mākslu vidusskolai

Pieteikums iepirkumam

datums, vieta

Pretendenta nosaukums

Reģistrācijas numurs

Juridiskā adrese

Pasta adrese

Tālrunis

E-pasta adrese

Pretendenta pilnvarotās personas vārds, uzvārds,

Bankas rekvizīti

Konta numurs

Informācija par kontaktpersonu

Ar šī pieteikuma iesniegšanu apliecinām savu dalību iepirkumā Mūzikas instrumentu piegāde Nacionālajai Mākslu vidusskolai. Iepirkuma identifikācijas Nr. NMV 2017/14.

Apstiprinām, ka esam iepazinušies ar šī iepirkuma nolikumu un piekrītam visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

Piedāvājam sniegt šajā nolikumā noteiktos pakalpojumus saskaņā ar nolikuma prasībām un mūsu finanšu un tehnisko piedāvājumu, kas ir daļa no mūsu piedāvājuma.

Atzīstam sava piedāvājuma spēkā esamību 30 kalendārās dienas no piedāvājuma iesniegšanas termiņa pēdējās dienas, ja tiksim atzīti par uzvarētāju – līdz attiecīgā iepirkuma līguma noslēgšanai.

Apliecinām, ka nav nekādu apstākļu, kuri liegtu piedalīties iepirkuma procedūrā saskaņā ar Publisko iepirkumu likuma prasībām.

Apliecinām, kas visa sniegtā informācija ir patiesa.

Pilnvarotā pārstāvja vārds un uzvārds

Amats

Paraksts

Paraksta atšifrējums

Datums

**Pielikums Nr.2**

Mūzikas instrumentu piegāde Nacionālajai Mākslu vidusskolai

TEHNISKĀ SPECIFIKĀCIJA

(tehniskajā specifikācijā norādītajiem instrumentiem un piederumiem jāatbilst augstākās kvalitātes kritērijam, par ko Pasūtītājs pārliecināsies pie preču saņemšanas)

1. daļa

Kabineta flīģelis

|  |  |  |
| --- | --- | --- |
| **Nr.** | Kabineta flīģelis  ***“Estonia Garnd Piano 190”*** | **Skaits** |
|  | Kabineta flīģelis  Modelis: ***“Estonia Garnd Piano 190”*** vai ekvivalents  Instrumenta krāsa: Melna, pulēta ar spīdumu  Instrumenta augstums: Ne mazāk par 101.5 cm  Instrumenta garums: Ne īsāks par 190 cm  Instrumenta platums: Ne mazāks par 152 cm  Instrumenta svars: Ne mazāk par 350 kg  Klaviatūras vāks: Aizverams klusi un lēni ar aizsargājošu mehānismu  Ietvars: Daudzkārtains bērza finieris  Instrumenta korpusa ārpuse: Melna krāsa, pulēts poliesters  Skaņojums: Līdz Hz442 un Duplex Scale – atsevišķi skaņojams katram taustiņam  Taustiņi: Egle, ražotājs ESTONIA klavieru fabrika vai Kluge (Vācija)  Taustiņu pārklājums: Kluge vai Laukhuff (Vācija)  Materiāls melnajiem taustiņiem: Ebonīta (ne plastmasas)  Mehānika: Ražotājs “Renner” (Vācija) vai analogs  Āmuriņi: Ražotājs “Renner Blue” vai analogs  Mehānikas korpuss: Masīvkoks, iebūvēts ārējā ietvarā  Klaviatūra: Ražotājs “Kluge” vai “Estonia”  Rezonators: Izgatavots no augstākās kvalitātes Eiropas lapegles  Rezonatora ribu skaits: Ne mazāks par 13  Rezonatora laukums: ne mazāks kā 1,39 m2  Rāmis: Materiāls – čuguns  Stīgas: Garākā basa stīga ne mazāk par 144 cm, augstākā kvalitāte, ražota Vācijā  Virbeļu bloks: Maināms, speciālais dižskābārža finieris virbeļsoliem, augšējā kārta masīvkoka, ražots Vācijā  Stīgu steķis: Eiropas bērzs, augšējā kārta masīva Kanādas kļava  Pedāļi: Trīs pedāļi: 1) una corda, 2) full sostenuto, 3) full sustain  Vāki: Izgatavoti no eksotiska Fuma koka vai analogi pēc kvalitātes  Virbeļi: Ražotājs Vācija, augstākā kvalitāte  Riteņi: Materiāls misiņš, dubultie, izgatavoti ES  Garantija: Ne mazāk par 5 gadi  Garantijas apkalpošana: Kalnciema iela 10, k-2, Rīga  Instrumenta stāvoklis: Jauns, nelietots  Kvalitāte: augstākā  Piegāde un uzstādīšana pasūtītāja telpās: Iekļauta cenā  Uzskaņošana: Pirmā un otrā uzskaņošana pēc 3 mēnešiem iekļauta cenā | 2 gab. |

1. daļa

Stīgu instrumenti

|  |  |  |
| --- | --- | --- |
| **Nr.** | **Čells** | **Skaits** |
| **1.** | čella izmērs 4/4  Ražotājs: Vācija  Korpuss: Korpusa virsma – egle, korpusa sāni, apakša – kļava  Komplektā: Soma polsterēta, ar iešūtām platām, polsterētām plecu siksnām | 1. gab. |
| **2.** | **Čells** | **Skaits** |
|  | čella izmērs 1/4  korpuss: egle, kļava  Komplektā: Lociņš un soma | 1. gab. |
| **3.** | **Čells** | **Skaits** |
|  | čella izmērs 2/4  korpuss: egle, kļava  Komplektā: Lociņš un soma | 1. gab. |
| **4.** | **Čells** | **Skaits** |
|  | čella izmērs 3/4  korpuss: egle, kļava  Komplektā: Lociņš un soma | 1. gab. |
| **5.** | **Kontrabasa lociņš** | **Skaits** |
|  | Lociņa izmērs 3/4  Ražotājs: Alfred Stingl by Hofner AS-22-BG  Materiāls: Brazīlijas koks  Vācu sistēma  Ražotājs: Vācija  Lociņa izmērs 4/4  ražotājs Gewa PS407-311  Materiāls: Brazīlijas koks  Vācu sistēma  Ražotājs: Vācija | 1 gab.  2 gab. |
| **6.** | **Kontrabasa soma** | **Skaits** |
|  | Ražotājs: PACATO vai GEWA | 1. gab. |
| **7.** | **Kontrabasa krēsls** | **Skaits** |
|  | Apdare: Polsterēts, regulējams augstums, kājas balsts regulējams  Ražotājs: K&M | 1. gab. |
| **8.** | **Soma čellam** | **Skaits** |
|  | 4/4 izmērs  Materiāls: Plecu siksnas iešūtas, platas, polsterētas  Ražotājs: PACATO (Milano) vai GEWA | 1. gab. |
| **9.** | **Krēsls čellam** | **Skaits** |
|  | Aprīkojums: Regulējams augstumā 40 – 52 cm  ar atzveltni, polsterēts  Ražotājs: VARIO – *musician`s chair* | 1. gab. |
| **10.** | **Čella kājas turētājs** | **Skaits** |
|  | Ražotājs: ARTINO *Classic cello endpin stopper* | 1. gab. |

3. daļa

Pūšamie instrumenti

|  |  |  |
| --- | --- | --- |
| **1** | **Flauta Piccolo** | Skaits |
|  | Modelis: Philips Hammig 650/3 vai ekvivalents  Korpuss: Āfrikas melnkoks Grenadilla wood  Mehānika: Sudraba/niķeļa Silver Plated Mehanism  E mehānika: Splitte-e  G# mehānika: High G#  Iemutis: Pielāgotais Profiled Headjoint  Polsterīši: Ražotājs Straubinger pads  Skaņojumā: Hz 442 Standard pitch of A442  Komplektācijā: Flautas kopšanas līdzekļi un futrālis | 1 gab. |
| **2** | **Bass klarnete** | Skaits |
|  | Modelis: Yamaha YCL-622 II vai ekvivalents  Korpuss: Grenadilla wood  Skaņojums: Bb  Vārstuļi: Vārstuļi 27, 7 nosegtie  Mehānisms: apsudrabots  Atbalsta kāja: Ar regulējamu augstumu  Īkšķa augstums: fiksētais  Iemutis: Yamaha 4C vai analogs  Spilventiņi: Baltā āda  Zemais C  Adatu atsperes: Zilais tērauds  Komplektācijā: klarnetes kopšanas līdzekļi un futrālis | 1 gab. |
| **3** | **A klarnete** | Skaits |
|  | Modelis: Buffet Crampon RC Prestige 442Hz vai ekvivalents  Korpuss: Grenadilla wood  Skaņojums: A  Vārstuļi 18, gredzeni 6  Mehānisms: apsudrabots  Īkšķa augstums: regulējams  Spilventiņi: ādas un dabīgā korķa  Stieņi un skrūves: nerūsējošais tērauds  Adatu atsperes: zilais tērauds  Komplektā: instrumenta kopšanas līdzekļi un futrālis | 1 gab. |
| **4** | **Trombons** | Skaits |
|  | Modelis: Bach TB 200 Bb/f tenor vai ekvivalents  Korpuss: Dzeltenā misiņa lakots  Skaņojums: Bb  Rotors: Slēgtais F rotors  Zvans: Zvans 203,00 mm  Gravējums: BACH USA  Urbums: Urbums 13,34 mm  Piemutnis: Vincent Bach 6 ½  Komplektācijā: Futlāris ar koka korpusu | 1 gab. |

|  |  |  |
| --- | --- | --- |
| **5** | **Mežrags** | Skaits |
|  | Modelis: Hans Hoyer Kruspe Heritage HH6801A-1-0 vai ekvivalents  Korpuss: Dzeltens misiņš  Korpusa klājums: Lakots Clear lacquerL  Mutes rore (lead pipe): Apzeltīts misiņš  Klapju sistēma bez striķīšiem: 3B linkage system  Klapes: 4 koniskas rotary klapes  Zvans: 12.204" / 310 mm noņemams  Urbums: .468" / 11,90 mm  Komplektā ar: Iemuti, rotora eļļu, kopšanas lupatiņu un mīksto futlāri | 1 gab. |
| **6.** | **Oboju mēlīšu profilētājs** | Skaits |
|  | Modelis: HEM f10-13200 vai ekvivalents  Ražotājs: Reeds & Stuff by Udo Heng | 1 gab. |
| **7.** | **Oboja** | Skaits |
|  | Modelis Buffet Crampon Prodige BC-4062-2-0 vai ekvivalents  Korpuss: Grenadilla wood  Sistēma: Pilna konservatorijas  Iekšpuse: ieeļļota ar sveķiem  Pusautomāts  Klapes: 3 oktāvu klapes, kreisās rokas F, C# trillerklape, D# trillerklape, mazās oktāvas B/C #trill, dubultais G# un Sib, Sib rezonanses taustiņš | 1 gab. |
| **8.** | **Oboja** | Skaits |
|  | Modelis: CABART vai ekvivalents  Korpuss: Grenadilla wood  Sistēma: Pilna konservatorijas  Pusautomāts  Taustiņi: apsudraboti  Dakša F  B - C trillerklapes  Kreisais F  Zemais B  3 oktāvu klapes | 1 gab. |
| **9.** | **Angļu rags** | Skaits |
|  | Studenta modelis Rigoutat English Horn Riec vai ekvivalents  Korpuss: Grenadilla wood  Pusautomāts  Klapes: kreisās F klape, C-D# trillerklape, kreisā Eb klape, F rezonanses klape, F#-G# savienots mehānisms, pirmā oktāvklape, labās un kreisās rokas G klapes | 1 gab. |

|  |  |  |
| --- | --- | --- |
| **10.** | **Angļu rags** | Skaits |
|  | Modelis: Fossati Corno Inglese “E” vai ekvivalents  Korpuss: Grenadilla wood  Pārklājums: sudrabots  Trilleri: visi  3 Oktāvas  Kreisās rokas F taustiņš  Zemais Sib  Pilna konservatorijas sistēma  Pusautomāts | 1 gab. |
| **11.** | **Fagots** | Skaits |
|  | Modelis: Bernd Moosmann 150 vai ekvivalents  Korpuss: Bosnijas kalnu kļavas koks, sarkankoka krāsojums  Klapes: 26 Vācijas sudraba klapes, papildus sudrabotas, 9 rolleri  "Tenisa" riņķi "spārnu" un garajam savienojumiem  Bb un G klapju lodīšu gultņu sistēma, kas nodrošina mehānisma ilgmūžību  Ebonīta ievadi klapju caurumos, kas samazina mitruma uzkrāšanos tajos  2 "Excellent" sērijas esītes | 1 gab. |

**Pielikums Nr.3**

Mūzikas instrumentu piegāde Nacionālajai Mākslu vidusskolai

Finanšu piedāvājuma forma

Pretendents nosaukums

piedāvā sniegt iepirkuma tehniskās specifikācijas prasībām atbilstošu pakalpojumu par šādu cenu:

|  |  |  |  |  |  |
| --- | --- | --- | --- | --- | --- |
| Nr.p.k. | Nosaukums | Mērvienība | Skaits | Cena bez PVN 1 vienībai | Kopā bez PVN |
| 1. |  |  |  |  |  |
| Kopā bez PVN | | | | |  |
| PVN | | | | |  |
| Kopā ar PVN | | | | |  |

Uzņēmuma vadītājs (pilnvarotā persona)

Piezīme.

Finanšu piedāvājumā ir jāiekļauj visas tiešās un netiešās izmaksas tehnisko specifikāciju (2. pielikums) pilnīgai izpildei

**Pielikums Nr.4**

Mūzikas instrumentu piegāde Nacionālajai Mākslu vidusskolai

Līgums (projekts)

Rīgā, 2017. gada \_\_\_\_\_

PIKC Nacionālā Mākslu vidusskola reģ. nr. 90010937516, adrese: Hāmaņa iela 2A, Rīga, LV-1007, tās direktora Jāņa Ziņģīša personā, kurš darbojas saskaņā ar nolikumu, (turpmāk tekstā Pasūtītājs) un \_\_\_\_\_\_\_\_\_\_\_\_\_\_\_ , kuru saskaņā ar statūtiem/pilnvaru/prokūru pārstāv \_\_\_\_\_\_\_\_\_\_\_\_\_ (turpmāk tekstā Piegādātājs) abi kopā un katrs atsevišķi turpmāk saukti Puses, ievērojot, ka Piegādātājs ir atzīts par uzvarētāju Pasūtītāja rīkotajā iepirkumu konkursa Mūzikas instrumentu piegāde Nacionālajai Mākslu vidusskolai, iepirkuma identifikācijas Nr. NMV 2017/14, turpmāk tekstā Konkurss, noslēdz šādu iepirkuma līgumu, turpmāk tekstā Līgums.

1. Līguma priekšmets.

Līguma priekšmets ir mūzikas instrumentu (turpmāk tekstā Prece, vai Preces atbilstoši kontekstam) Nacionālajai Mākslu vidusskolai, saskaņā ar Iepirkuma nolikuma Tehnisko specifikāciju, Piegādātāja iesniegto tehnisko un finanšu piedāvājumu, kā arī ievērojot Pasūtītāja norādījumus.

2. Preču piegādes un pieņemšanas kārtība.

Preču piegāde tiek veikta ne vēlāk kā līdz \_\_\_\_\_\_\_\_\_\_\_\_\_ ievērojot Pasūtītāja norādījumus. Piegādātājam par Preču piegādes precīzu laiku jāinformē 3 dienas iepriekš. Pasūtītāja pieaicinātie eksperti Preču pieņemšanas laikā pārbauda piegādāto Preču atbilstību šā Līguma un tā pielikumu prasībām, kā arī veic Preces skaņas pārbaudi, lai pārliecinātos par piegādātās peces atbilstību augstākās kvalitātes kritērijam. Neatbilstību gadījumā neatbilstošās Preces nepieņem, par ko tiek sastādīts un Piegādātājam izsniegts Preču neatbilstības akts. Piegādātājam ir jāpiegādā Pasūtītājam Līguma noteikumiem atbilstošas augstākās kvalitātes preces un noraidīšanas gadījumā, jāveic atkārtota Preču piegāde. Piegādātājs ir atbildīgs par piegādājamās Preces nejaušas vai daļējas bojāejas vai bojāšanas risku līdz pieņemšanas – nodošanas akta parakstīšanas dienai.

Preces tiek uzskatītas par piegādātām un Īpašumtiesības uz Precēm pāriet Pasūtītājam ar pieņemšanas – nodošanas akta abpusējas parakstīšanas brīdi.

Preču piegādes vieta ir Nacionālā Mākslu vidusskola, Kalnciema iela 10, k-2, Rīga, LV-1048, Latvija.

3. Līguma summa un norēķinu kārtība

Līguma summa saskaņā ar iepirkuma procedūrā iesniegto Piegādātāja piedāvājumu ir \_\_\_\_\_\_\_\_\_ EUR, tajā skaitā līgumcena \_\_\_\_\_\_\_\_ EUR, un pievienotās vērtības nodoklis \_\_\_\_\_\_\_\_\_ EUR. Pievienotās vērtības nodoklis nav Līguma priekšmeta daļa, tas tiek maksāts atbilstoši attiecīgajā maksāšanas brīdī, atbilstoši normatīvajos aktos noteiktajam. Līguma summā ir iekļautas visas tiešās un netiešās izmaksas Tehnisko specifikāciju pilnīgai izpildei.

Pasūtītājs apmaksu par šajā Līgumā noteiktajā kārtībā pieņemtajām Precēm veic, pārskaitot to uz Piegādātāja Līgumā norādīto norēķinu kontu. Pasūtītājs veic daļēju vai pilnīgu avansa maksājumu par preču piegādi slēdzot atsevišķu vienošanos, kas ir šī līguma sastāvdaļa.

4. Līguma darbība.

Līgums stājas spēkā ar tā abpusējas parakstīšanas dienu un ir spēkā līdz Pušu ar Līgumu uzņemto saistību pilnīgai izpildei.

Pusēm savstarpēji vienojoties līgums var tikt grozīts, izņemot konkursa nolikumā norādītos būtiskos nosacījumus un līgumcenu. Jebkuras Līguma izmaiņas vai papildinājumi tiek noformēti vienošanās veidā un pēc tā parakstīšanas kļūst par šī Līguma neatņemamām sastāvdaļām.

Pasūtītājs ir tiesīgs vienpusēji atkāpties no Līguma pilnīgi vai daļēji, un nesegt Piegādātājam radušos zaudējumus, rakstveidā paziņojot par to Piegādātājam vismaz darba dienas iepriekš šādos gadījumos:

ja Piegādātājs 10 dienu laikā no piegādes termiņa beigām nav piegādājis Preces;

Piegādātāja piegādātās Preces neatbilst Līguma noteikumiem un Piegādātājs pēc atkārtota brīdinājuma, nenovērš neatbilstības;

ja piegādātāja pieaicinātais ekperts atzīst par nepietiekamu piegādātā instrumenta kvalitāti un skanējumu;

piegādātājam ir pasludināta maksātnespēja;

Piegādātājs ir tiesīgs vienpusēji atkāpties no Līgumam rakstveidā paziņojot par to Pasūtītājam vismaz 10 darba dienas iepriekš, ja Pasūtītājs neveic Līgumā noteiktos maksājumus Līgumā noteiktajā apmērā un termiņā.

5. Līdzēju pušu pārstāvji.

Pasūtītāja pārstāvis šā līguma izpildē ir Andris Taranda, andris.taranda@nmv.lv, +37129180255.

Piegādātāja pārstāvis šā līguma izpildē ir vārds, uzvārds, tālruņa nr., e-pasts.

6. Līdzēju mantiskā atbildība

Līdzēji atbild pat zaudējumiem vai kaitējumu, kas viņu vainas dēļ Preces piegādes laikā nodarīts otram Līdzējam. Par zaudējumu nodarīšanu trešajām personām atbild vainīgais Līdzējs.

Gadījumā, ja Piegādātājs nepiegādā Preces Līguma noteiktajā termiņā, Pasūtītājs var pieprasīt Piegādātājam maksāt līgumsodu 0,1 % apmērā no Līguma summas par katru nokavēto dienu, bet ne vairāk kā 10% no Līguma summas.

Gadījumā, ja Pasūtītājs neievēro Līgumā noteikto maksājuma termiņu, Piegādātājs var pieprasīt Pasūtītājam maksāt līgumsodu 0,1 % apmērā no termiņā nesamaksātās summas par katru nokavēto dienu, bet ne vairāk kā 10% no Līguma summas.

Līgumsoda samaksāšana neatbrīvo Puses no saistību izpildes.

Pasūtītājs neatbild par Piegādātāja saistībām, kuras tas ir uzņēmies, lai nodrošinātu līguma izpildi.

7. Nepārvarama vara

Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.

Pusei, kas atsaucas uz nepārvaramās varas vai ārkārtēja rakstura apstākļu darbību, nekavējoties par šādiem apstākļiem rakstveidā jāpaziņo otrai Pusei. Ziņojumā jānorāda, kādā termiņā, pēc viņas uzskata, ir iespējams un paredzama viņas Līgumā paredzēto saistību izpilde, un, pēc otrās Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes, u.c. cenu paaugstināšanās, inflācija kādā valstī, valūtas kursu svārstības, un citi tamlīdzīgi biznesa riski.

8. Citi noteikumi

Līgums ir sastādīts un no tā izrietošās tiesiskās attiecības ir apspriežamas saskaņā ar Latvijas Republikas tiesību aktiem, ciktāl tās nenosaka starptautisko tiesību normas. Jebkuras nesaskaņas, domstarpības vai strīdus Puses apņemas risināt savstarpēju sarunu veidā. Gadījumā, ja Puses nespēj vienoties, strīds risināms Latvijas Republikas tiesā.

Jebkuras izmaiņas, kas skar pušu rekvizītus un šajā līgumā minētos pārstāvjus un kontaktpersonas, piesakāms otrai pusei rakstveidā ne vēlāk kā 3 darba dienu laikā pēc to iestāšanās.

Līgums ir sastādīts latviešu valodā uz \_\_\_\_ lapām divos identiskos eksemplāros, no kuriem viens glabājas pie Pasūtītāja, otrs pie Piegādātāja.

Nodošanas – pieņemšanas akti, Preču neatbilstības akti, ja tādi sastādīti, kā arī Līguma pielikumi ir šā Līguma neatņemamas sastāvdaļas.

Līgumam ir pielikumi:

1.pielikums – Iepirkuma procedūras nolikuma Tehniskās specifikācija;

2.pielikums – Izpildītāja iesniegtais Tehniskais piedāvājums;

3.pielikums – Izpildītāja iesniegtais Finanšu piedāvājums uz.

9. Pušu juridiskās adreses un rekvizīti:

|  |  |
| --- | --- |
| Pasūtītājs:  Nacionālā Mākslu vidusskola,  Reģ. nr. 90010937516,  Hāmaņa iela 2A, Rīga,  LV-1007, Latvija  VALSTS KASE  LV02TREL222053301400B | Piegādātājs: |
| Jānis Ziņģītis |  |